สังคมข่าวหุ้น
*ดัชนีหุ้นไทยปิดตลาด 1,642.25 จุด ลดลง 11.86 จุด มูลค่าซื้อขาย 61,745 ล้านบาท กังวลการเจรจาการค้าระหว่างสหรัฐฯ-จีนที่ไม่สามารถกำหนดวันเจรจากันได้ แถมเรื่อง Brexit รุนแรงขึ้นจนต้องจับตาอย่างใกล้ชิด แนวโน้มทิศทางวันนี้ตลาดหุ้นไทยมีโอกาสแกว่งตัวแบบไซด์เวย์ ตามกรอบแนวรับ 1,635 จุด และแนวต้าน 1,660 จุด
3 ก.ย. 2562

เล็กเซียวหงส์
*ดัชนีหุ้นไทยปิดตลาด 1,642.25 จุด ลดลง 11.86 จุด มูลค่าซื้อขาย 61,745 ล้านบาท กังวลการเจรจาการค้าระหว่างสหรัฐฯ-จีนที่ไม่สามารถกำหนดวันเจรจากันได้ แถมเรื่อง Brexit รุนแรงขึ้นจนต้องจับตาอย่างใกล้ชิด แนวโน้มทิศทางวันนี้ตลาดหุ้นไทยมีโอกาสแกว่งตัวแบบไซด์เวย์ ตามกรอบแนวรับ 1,635 จุด และแนวต้าน 1,660 จุด
*GULF เทรดกันสนั่นเมืองจริง ๆ ราคาวิ่งขึ้นลงโฉบเฉี่ยวเยี่ยวแทบเล็ดกันเลยทีเดียว..เอาเป็นว่าในเชิงเก็งกำไรคงได้เห็น “ปะ-ฉะ-ดะ” กันอีกหลายรอบเป็นแน่ กับช่วงที่ตลาดผันผวนแบบไร้ทางเลือกแบบนี้
*BGRIM ไม่ยอมน้อยหน้า ทำนิวไฮทุกวันเช่นกัน เรียกว่า “แฟนคลับหุ้นสายไฟแรงสูง” สลับสับเปลี่ยนหุ้นทั้ง 2 ตัวกันสนั่นพอร์ตว่างั้นเหอะ!! หากเลือกไม่ถูกจัดไปทั้ง 2 หุ้นให้รู้แล้วรู้รอดไปเลย อย่างน้อยไม่ต้องมานั่ง “รักพี่เสียดายน้อง” กันภายหลังได้
*PTT ดูน่าสนใจเป็นพิเศษ ราคาปรับลงมากจนเกินไปแล้วหรือไม่ ว่าไปแล้วอาการของบริษัทลูกต่าง ๆ เริ่มดีขึ้นมาเป็นลำดับ ทั้งค่าการกลั่นที่ดีขึ้นและสเปรดปิโตรเคมียืนระยะทรงตัวได้ ที่สำคัญอีกไม่นานก็จะมีปันผลระหว่างกาล ที่จะประกาศภายในเดือนนี้ ดูแล้วไม่ต่ำกว่า 0.80 บาท..แต่ก็ไม่แน่นะช่วงนี้ “คลัง” กำลังร้อนเงินอาจได้เห็นปันผล 1 บาทก็เป็นได้นะ
*TOP ซีอีโอคนใหม่ “วิรัตน์ เอื้อนฤมิต” เริ่มกุมบังเหียนต่อจาก “อธิคม เติบศิริ” อย่างเป็นทางการแล้ว น่าจับตางบไตรมาส 3/2562 จะต้อนรับซีอีโอใหม่คนนี้อย่างไร แต่ที่แน่ ๆ ค่าการกลั่นเริ่มขยับขึ้นมารับแล้ว ถ้าดูจากโปรไฟล์ซีอีโอคนใหม่นี้ บอกได้เลยว่าไม่ธรรมดาจริง ๆ
*XO ขวัญใจคนรักซอส อาการตัวเลขกำไรไตรมาส 3/2562 ไม่น่าฟื้น หลังงบไตรมาส 2/2562 กำไรลดฮวบ 68% เหลือกำไรแค่เพียง 14 ล้านบาท หลังออเดอร์จากอังกฤษและยุโรปหายวูบจนน่าตกใจ ยิ่งเห็นสถานการณ์ตอนนี้ บอกได้คำเดียวว่า “เหนื่อย” จริง ๆ นี่ยังไม่รวมปัจจัยลบจาก “เงินบาทแข็ง” เข้ามาอีกนะ.!!
*INTUCH-ADVANC หุ้นสองแม่ลูกดูร้อนแรงเป็นพิเศษ หลังกสทช.ส่งสัญญาณ “ค่าไลเซนส์ 5G ไม่สูง..เลื่อนระยะจ่ายค่างวด” หากเป็นจริงดังว่า ค่าใช้จ่ายในการลงทุนหดหายไม่น้อยทีเดียว เอาเป็นว่า ADVANC ได้เปรียบค่ายอื่นไม่น้อยเลยละ.! มีอีกข่าวเชิงบวกคือ “ลูกค้าเอไอเอสไฟเบอร์” ทะลุ 1 ล้านรายแล้วนะ..!
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น